Il-PM jgħid li Malta se tkompli żżid it-testijiet għall-Covid-19
Fl-isfond tan-numru rekord ta' testijiet li saru fis-swab centres fis-sigħat li għaddew, il-Prim Ministru żar iċ-ċentru f'Pembroke li ilu jopera mill-bidu tal-pandemija. Dr Abela qal li kuntrarju għal li għamlu pajjiżi oħra li naqqsu t-testijiet biex iżommu n-numri baxxi, f'Malta dawn se jkomplu jiżdiedu. Il-Prim Ministru aċċerta lill-ħaddiema li l-Gvern se jkompli jsaħħaħ l-infrastruttura biex is-servizz ikompli jitjieb.